CELEX: 32015D1056
Language: lt
Date: 1435622400000
Title: 2015 m. birželio 30 d. Komisijos įgyvendinimo sprendimas (ES) 2015/1056 dėl kai kurių į nacionalinių arba funkcinių oro erdvės blokų planus, kuriuos Šveicarija pateikė pagal Europos Parlamento ir Tarybos reglamentą (EB) Nr. 549/2004, įrašytų tikslinių rodiklių nesuderinamumo su visos Sąjungos antrojo ataskaitinio laikotarpio tiksliniais veiklos rodikliais ir dėl tų tikslinių rodiklių persvarstymo rekomendacijų (pranešta dokumentu Nr. C(2015) 4407) (Tekstas svarbus EEE)

2.7.2015   
            
            
               LT
            
            
               Europos Sąjungos oficialusis leidinys
            
            
               L 171/18
            
         KOMISIJOS ĮGYVENDINIMO SPRENDIMAS (ES) 2015/1056
   2015 m. birželio 30 d.
   dėl kai kurių į nacionalinių arba funkcinių oro erdvės blokų planus, kuriuos Šveicarija pateikė pagal Europos Parlamento ir Tarybos reglamentą (EB) Nr. 549/2004, įrašytų tikslinių rodiklių nesuderinamumo su visos Sąjungos antrojo ataskaitinio laikotarpio tiksliniais veiklos rodikliais ir dėl tų tikslinių rodiklių persvarstymo rekomendacijų
   
      
         (pranešta dokumentu Nr. C(2015) 4407)
      
   
   (Tekstas autentiškas tik italų, prancūzų ir vokiečių kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Europos Bendrijos ir Šveicarijos Konfederacijos susitarimą dėl oro transporto (toliau – susitarimas) (1),
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentas) (2) (įtrauktas į susitarimą), ypač į jo 11 straipsnio 3 dalies c punktą,
   kadangi:
   
               (1)
            
            
               pagal Reglamentą (EB) Nr. 549/2004, kuris įtrauktas į susitarimą, valstybės narės ir Šveicarija turi priimti nacionalinius ar funkcinių oro erdvės blokų planus, į kuriuos būtų įrašyti privalomieji nacionaliniai tiksliniai rodikliai ar funkcinių oro erdvės blokų lygmens tiksliniai rodikliai, suderinti su visos Sąjungos tiksliniais veiklos rodikliais. Reglamente taip pat numatyta, kad Komisija, remdamasi jo 11 straipsnio 6 dalies d punkte nurodytais vertinimo kriterijais, turi įvertinti tų tikslinių rodiklių suderinamumą ir gali nuspręsti pateikti rekomendacijas, jei nustatytų, kad kriterijų nesilaikoma. Su tuo susijusios išsamios taisyklės yra pateiktos Komisijos įgyvendinimo reglamente (ES) Nr. 390/2013 (3);
            
         
               (2)
            
            
               antrojo ataskaitinio laikotarpio (2015–2019 m.) pagrindinių veiklos sričių – saugos, aplinkos apsaugos, pajėgumų ir ekonominio efektyvumo – visos Sąjungos tiksliniai veiklos rodikliai priimti Komisijos įgyvendinimo sprendimu 2014/132/ES (4);
            
         
               (3)
            
            
               2014 m. birželio 30 d. Šveicarija pateikė Komisijai funkcinio oro erdvės bloko (FABEC) lygio veiklos rezultatų planą. Šį veiklos rezultatų planą Komisija vertino remdamasi jame pateikta informacija;
            
         
               (4)
            
            
               pagal Reglamento (ES) Nr. 390/2013 3 straipsnį Komisijai įgyvendinti veiklos rezultatų planą padedanti Veiklos rezultatų apžvalgos įstaiga 2014 m. spalio 7 d. pateikė Komisijai pradinę vertinimo ataskaitą, o 2014 m. gruodžio 15 d. – atnaujintą ataskaitos redakciją. Be to, iš Veiklos rezultatų apžvalgos įstaigos Komisija gavo ataskaitas, pagrįstas nacionalinių priežiūros institucijų pagal Įgyvendinimo reglamento (ES) Nr. 390/2013 18 straipsnio 4 dalį pateikta informacija apie veiklos rezultatų planų ir tikslinių rodiklių stebėseną;
            
         
               (5)
            
            
               dėl pajėgumų pagrindinės veiklos srities pasakytina, kad oro eismo srautų valdymo maršrutinio užlaikymo tikslinių rodiklių, kuriuos Šveicarija pateikė nustatytus FABEC veiklos rezultatų plane, suderinamumas įvertintas pagal Įgyvendinimo reglamento (ES) Nr. 390/2013 IV priedo 4 punkte nustatytą principą, naudojantis atitinkamomis tinklo valdytojo apskaičiuotomis ir į (2014–2018/2019 m.) tinklo veiklos plano naujausią 2014 m. birželio mėn. redakciją įrašytomis funkcinių oro erdvės blokų pajėgumų pamatinėmis vertėmis, kurias pritaikius Sąjungos lygiu užtikrinama, kad būtų pasiektas visos Sąjungos tikslinis veiklos rodiklis. Šio vertinimo duomenimis, tie tiksliniai rodikliai yra nesuderinami su atitinkamomis pamatinėmis vertėmis, todėl yra nesuderinami su susijusiu visos Sąjungos tiksliniu veiklos rodikliu;
            
         
               (6)
            
            
               dėl ekonominio efektyvumo pagrindinės veiklos srities pasakytina, kad rodikliai, kuriuos Šveicarija pateikė nustatytus FABEC veiklos rezultatų plane, išreikšti nustatytomis maršruto vieneto sąnaudomis, įvertinti pagal Įgyvendinimo reglamento (ES) Nr. 390/2013 IV priedo 5 punkte, taip pat jo 1 punkte nustatytus principus, atsižvelgiant į maršruto nustatytų vieneto sąnaudų tendenciją per antrąjį ataskaitinį laikotarpį ir per visą (2012–2019 m.) pirmąjį ir antrąjį ataskaitinį laikotarpį, taip pat atsižvelgiant į paslaugų vienetus (eismo prognozę) ir į nustatytas maršruto vieneto sąnaudas, palyginti su valstybėmis narėmis, kuriose veiklos ir ūkinė aplinka yra panaši. Vertinimo duomenimis, tiksliniai rodikliai yra nesuderinami su susijusiu visos Sąjungos tiksliniu veiklos rodikliu dėl toliau išvardytų priežasčių;
            
         
               (7)
            
            
               Šveicarijos tiksliniai rodikliai grindžiami planu nustatytas maršruto vieneto sąnaudas per antrąjį ataskaitinį laikotarpį mažinti vidutiniškai vos 1,0 % per metus. Toks sumažinimas yra gerokai mažesnis už tai, kiek per antrąjį ataskaitinį laikotarpį planuojama sumažinti visos Sąjungos vidutines nustatytas maršruto vieneto sąnaudas (– 3,3 % per metus). Be to, per visą (pirmąjį ir antrąjį) ataskaitinį laikotarpį planuojamos nustatytos maršruto vieneto sąnaudos mažėja ne pagal visos Sąjungos tendenciją (– 0,6 %, palyginti su – 1,7 %). 2019 m. tikslinis rodiklis taip pat yra grindžiamas planuojamomis 2019 m. nustatytomis maršruto vieneto sąnaudomis, kurios yra gerokai (+ 26,6 %) didesnės už vidutines valstybių narių, kuriose veiklos ir ūkinė aplinka yra panaši į Šveicarijos, nustatytas maršruto vieneto sąnaudas, ir maždaug 41 % didesnės už 2019 m. visos Sąjungos tikslinį veiklos rodiklį;
            
         
               (8)
            
            
               todėl dera, kad Komisija paskelbtų rekomendacijas, kokių šiame sprendime nurodytų nesuderinamumų šalinimo priemonių būtina imtis Šveicarijai, siekiančiai užtikrinti, kad jos nacionalinė priežiūros institucija pasiūlytų persvarstytus tikslinius veiklos rodiklius. Šveicarija pagal Reglamentą (EB) Nr. 549/2004 ir Įgyvendinimo reglamentą (ES) Nr. 390/2013 turi priimti persvarstytus tikslinius veiklos rodiklius ir juos pateikti Komisijai per keturis mėnesius nuo pranešimo apie šį sprendimą;
            
         
               (9)
            
            
               kad būtų pašalinti pajėgumų pagrindinės veiklos srities nesuderinamumai, turėtų būti užtikrinta, kad persvarstyti tiksliniai veiklos rodikliai būtų bent jau suderinami su funkcinio oro bloko pajėgumų pamatinėmis vertėmis, įrašytomis į tinklo veiklos planą. Persvarstant tikslinius veiklos rodiklius turėtų būti atsižvelgiama į ištaisymo arba poveikio mažinimo priemones, kurios parengtos siekiant užtikrinti tinklo veiklos plane nustatytų atitinkamo funkcinio oro erdvės bloko pamatinių verčių laikymąsi;
            
         
               (10)
            
            
               kad būtų pašalinti Šveicarijos ekonominio efektyvumo pagrindinės veiklos srities nesuderinamumai, ekonominio efektyvumo tiksliniai veiklos rodikliai, išreikšti nustatytomis maršruto vieneto sąnaudomis, turėtų būti persvarstyti ir sumažinti, kad atitiktų visos Sąjungos vidutines nustatytas maršruto vieneto sąnaudas per antrąjį ataskaitinį laikotarpį ir per visą (pirmąjį ir antrąjį) ataskaitinį laikotarpį;
            
         
               (11)
            
            
               be to, kai bus persvarstomi ekonominio efektyvumo tiksliniai veiklos rodikliai, turėtų būti persvarstomos ir susijusios eismo prognozės, kuriomis grindžiami tie tiksliniai rodikliai. Atsižvelgiant į 2014 m. užregistruotą didesnį eismą, prognozuojami antrojo ataskaitinio laikotarpio Šveicarijos paslaugų vienetai turėtų būti padidinti;
            
         
               (12)
            
            
               dėl šiame sprendime pateiktų rekomendacijų Komisija pagal Įgyvendinimo reglamento (ES) Nr. 390/2013 14 straipsnio 3 dalį ir pagal susitarimo 19 straipsnio 2 dalį konsultavosi su Šveicarija;
            
         
               (13)
            
            
               šiame sprendime nustatytos priemonės atitinka Bendro dangaus komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šveicarijos pateikti į FABEC veiklos rezultatų planą, pateiktą pagal Reglamentą (EB) Nr. 549/2004 (įtrauktą į susitarimą), įrašyti ir priede išvardyti pajėgumų ir ekonominio efektyvumo pagrindinių veiklos sričių tiksliniai rodikliai yra nesuderinami su antrojo ataskaitinio laikotarpio visos Sąjungos tiksliniais veiklos rodikliais, nustatytais Įgyvendinimo sprendimu 2014/132/ES.
   2 straipsnis
   Šveicarija funkcinio oro erdvės bloko FABEC atžvilgiu turėtų imtis būtinų priemonių siekdama užtikrinti, kad pagal 3 ir 4 straipsnius jos nacionalinė priežiūros institucija pasiūlytų persvarstytus pajėgumų ir ekonominio efektyvumo pagrindinių veiklos sričių tikslinius veiklos rodiklius.
   3 straipsnis
   Funkcinio oro erdvės bloko FABEC pajėgumų pagrindinės veiklos srities tiksliniai veiklos rodikliai, kuriuos pateikė Šveicarija, turėtų būti persvarstyti ir sumažinti. Tie tiksliniai veiklos rodikliai turėtų būti bent jau suderinti su atitinkamomis funkcinio oro bloko pamatinėmis vertėmis, įrašytomis į tinklo veiklos planą. Persvarstant tikslinius veiklos rodiklius turėtų būti atsižvelgiama į ištaisymo arba poveikio mažinimo priemones, kurios parengtos siekiant užtikrinti tinklo veiklos plane nustatytų atitinkamo funkcinio oro erdvės bloko pamatinių verčių laikymąsi.
   4 straipsnis
   Šveicarijos pateikti FABEC ekonominio efektyvumo pagrindinės veiklos srities tiksliniai veiklos rodikliai, išreikšti nustatytomis maršruto vieneto sąnaudomis, turėtų būti persvarstyti ir sumažinti tiek, kad atitiktų visos Sąjungos vidutines nustatytas maršruto vieneto sąnaudas per antrąjį ataskaitinį laikotarpį ir per visą (pirmąjį ir antrąjį) ataskaitinį laikotarpį. Turėtų būti persvarstomos ir mažinamos antrojo ataskaitinio laikotarpio nustatytos maršruto vieneto sąnaudos ir persvarstyta eismo prognozė, išreikšta paslaugų vienetais.
   5 straipsnis
   Šis sprendimas yra skirtas Šveicarijos Konfederacijai.
   
      Priimta Briuselyje 2015 m. birželio 30 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 114, 2002 4 30, p. 73.
   
      (2)  OL L 96, 2004 3 31, p. 1.
   
      (3)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
   
      (4)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).
   
      PRIEDAS
      
         Į nacionalinius arba funkcinių oro erdvės blokų planus, kuriuos pagal Reglamentą (EB) Nr. 549/2004 pateikė Šveicarija, įrašyti pagrindinių veiklos sričių – pajėgumų ir ekonominio efektyvumo – tiksliniai veiklos rodikliai, kurie, kaip nustatyta, yra nesuderinami su visos Sąjungos antrojo ataskaitinio laikotarpio tiksliniais veiklos rodikliais
      
      PAJĖGUMŲ PAGRINDINĖ VEIKLOS SRITIS
      Oro eismo srautų valdymo maršrutinis užlaikymas, min./skrydis
      
                  VALSTYBĖ NARĖ
               
               
                  Funkcinis oro erdvės blokas
               
               
                  Funkcinio oro erdvės bloko maršrutinio pajėgumo tikslinis rodiklis
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgija ir Liuksemburgas]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Suderinamas (0,43)
               
            
                  
                     [Prancūzija]
                  
               
            
                  
                     [Vokietija]
                  
               
            
                  
                     [Nyderlandai]
                  
               
            
                  Šveicarija
               
            EKONOMINIO EFEKTYVUMO PAGRINDINĖ VEIKLOS SRITIS
      Sutartiniai ženklai
      
                  Ženklas
               
               
                  Punktas
               
               
                  Vienetai
               
            
                  (A)
               
               
                  Nustatytos maršruto sąnaudos, iš viso
               
               
                  (nominaliąja verte ir nacionaline valiuta)
               
            
                  (B)
               
               
                  Infliacijos lygis
               
               
                  (%)
               
            
                  (C)
               
               
                  Infliacijos indeksas
               
               
                  (100 = 2009)
               
            
                  (D)
               
               
                  Nustatytos maršruto sąnaudos, iš viso
               
               
                  (2009 m. realiosiomis kainomis ir nacionaline valiuta)
               
            
                  (E)
               
               
                  Maršruto paslaugų vienetai, iš viso
               
               
                  (TSU)
               
            
                  (F)
               
               
                  Nustatytos maršruto vieneto sąnaudos
               
               
                  (2009 m. realiosiomis kainomis ir nacionaline valiuta)
               
            FAB EC
      
                  Mokesčių zona – Šveicarija, valiuta – CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  155 368 493
               
               
                  156 819 377
               
               
                  158 799 337
               
               
                  159 144 368
               
               
                  160 894 397
               
            
                  (B)
               
               
                  0,5 %
               
               
                  1,0 %
               
               
                  1,0 %
               
               
                  1,0 %
               
               
                  1,0 %
               
            
                  (C)
               
               
                  100,8
               
               
                  101,8
               
               
                  102,8
               
               
                  103,9
               
               
                  104,9
               
            
                  (D)
               
               
                  154 139 443
               
               
                  154 038 465
               
               
                  154 438 925
               
               
                  153 242 061
               
               
                  153 393 253
               
            
                  (E)
               
               
                  1 418 755
               
               
                  1 428 660
               
               
                  1 440 060
               
               
                  1 454 424
               
               
                  1 470 383
               
            
                  
                     (F)
                  
               
               
                  
                     108,64
                  
               
               
                  
                     107,82
                  
               
               
                  
                     107,24
                  
               
               
                  
                     105,36
                  
               
               
                  
                     104,32